title: A Tanács (EU) 2015/2355 határozata (2015. december 10.) egyes tagállamoknak az Oroszországi Föderációnak a gyermekek jogellenes külföldre vitelének polgári jogi vonatkozásairól szóló, 1980. évi Hágai Egyezményhez való csatlakozásának az Európai Unió érdekében való elfogadására történő felhatalmazásáról

text:
               17.12.2015

               HU

               Az Európai Unió Hivatalos Lapja

               L 331/14

         A TANÁCS (EU) 2015/2355 HATÁROZATA
   (2015. december 10.)
   egyes tagállamoknak az Oroszországi Föderációnak a gyermekek jogellenes külföldre vitelének polgári jogi vonatkozásairól szóló, 1980. évi Hágai Egyezményhez való csatlakozásának az Európai Unió érdekében való elfogadására történő felhatalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen a 81. cikke (3) bekezdésére, összefüggésben annak 218. cikkével,
   tekintettel az Európai Bizottság javaslatára,
   tekintettel az Európai Parlament véleményére (1),
   mivel:

               (1)

               Az Európai Unió egyik célja, hogy előmozdítsa a gyermekek jogainak védelmét az Európai Unióról szóló szerződés 3. cikkében foglaltak szerint. A gyermekeknek a jogellenes elvitellel és visszatartással szembeni védelmét szolgáló intézkedések e politika fontos részét képezik.

               (2)

               A Tanács elfogadta a 2201/2003/EK rendeletet (2) (a továbbiakban: Brüsszel IIa. rendelet), amelynek az a célja, hogy megvédje a gyermekeket jogellenes elvitelük vagy visszatartásuk káros hatásaitól, és eljárásokat állapítson meg a szokásos tartózkodási helyük szerinti államba történő gyors visszatérésük biztosítására, valamint biztosítsa a kapcsolattartási jogok és felügyeleti jogok védelmét.

               (3)

               A 2201/2003/EK kiegészíti és megerősíti a gyermekek jogellenes külföldre vitelének polgári jogi vonatkozásairól szóló, 1980. október 25- i Hágai Egyezményt (a továbbiakban: az 1980. évi Hágai Egyezmény), amely nemzetközi szintű kötelezettségi és együttműködési rendszert hoz létre a szerződő államok, illetve a központi hatóságok között és amelynek célja a jogellenesen elvitt vagy visszatartott gyermekek gyors visszatérésének biztosítása.

               (4)

               Az Unió valamennyi tagállama részes fele az 1980. évi Hágai Egyezménynek.

               (5)

               Az Unió arra ösztönzi a harmadik államokat, hogy csatlakozzanak az 1980. évi Hágai Egyezményhez, és támogatja az 1980. évi Hágai Egyezmény helyes végrehajtását, többek között azáltal, hogy a tagállamokkal együtt részt vesz a Hágai Nemzetközi Magánjogi Konferencia által rendszeresen szervezett különbizottságokban.

               (6)

               Az uniós tagállamok és harmadik államok között alkalmazandó közös jogi keret lehet a legjobb megoldás az érzékeny természetű, a gyermekek jogellenes elvitelét érintő nemzetközi esetekre.

               (7)

               Az 1980. évi Hágai Egyezmény kimondja, hogy az egyezmény a csatlakozó állam és azon szerződő államok között alkalmazandó, amelyek nyilatkozatot tettek a csatlakozás elfogadásáról.

               (8)

               Az 1980. évi Hágai Egyezmény nem teszi lehetővé, hogy az olyan regionális gazdasági integrációs szervezetek, mint az Unió, annak szerződő feleivé váljanak. Az Unió ezért nem csatlakozhat az egyezményhez, és nem helyezhet letétbe valamely állam csatlakozásának elfogadásáról szóló nyilatkozatot sem.

               (9)

               Az Európai Unió Bíróságának 1/13. sz. véleménye értelmében az 1980. évi Hágai Egyezmény alapján tett, az elfogadásról szóló nyilatkozatok az Unió kizárólagos külső hatáskörébe tartoznak.

               (10)

               Az Oroszországi Föderáció 2011. július 28-án letétbe helyezte az 1980. évi Hágai Egyezményhez való csatlakozásáról szóló okmányt. Az 1980. évi Hágai Egyezmény az Oroszországi Föderáció vonatkozásában 2011. október 1-jén lépett hatályba.

               (11)

               Már több tagállam elfogadta az Oroszországi Föderáció csatlakozását az 1980. évi Hágai Egyezményhez. Az Oroszországi Föderációban fennálló helyzet felmérése nyomán megállapítást nyert, hogy azok a tagállamok, amelyek még nem fogadták el az Oroszországi Föderáció csatlakozását, az 1980. évi Hágai Egyezményben foglalt feltételek alapján az Unió érdekében el tudják fogadni az Oroszországi Föderáció csatlakozását.

               (12)

               Azon tagállamokat tehát, amelyek még nem fogadták el az Oroszországi Föderáció csatlakozását, fel kell hatalmazni arra, hogy az e határozatban foglalt feltételeknek megfelelően az Unió érdekében letétbe helyezzék az Oroszországi Föderáció csatlakozásának elfogadásáról szóló nyilatkozatukat. A Bolgár Köztársaságnak, a Cseh Köztársaságnak, az Észt Köztársaságnak, Írországnak, a Görög Köztársaságnak, a Spanyol Királyságnak, a Francia Köztársaságnak, a Horvát Köztársaságnak, a Litván Köztársaságnak, Romániának, a Szlovén Köztársaságnak, a Szlovák Köztársaságnak és a Finn Köztársaságnak, amelyek már elfogadták az Oroszországi Föderáció csatlakozását az 1980. évi Hágai Egyezményhez, nem kell új nyilatkozatot letétbe helyezniük, mivel a nemzetközi közjog értelmében a korábbi nyilatkozataik továbbra is érvényesek.

               (13)

               A 2201/2003/EK rendelet az Egyesült Királyságra és Írországra nézve kötelező, és részt vesznek e határozat elfogadásában és alkalmazásában.

               (14)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikkével összhangban Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   (1)   Azon tagállamok, amelyek még nem fogadták el az Oroszországi Föderáció csatlakozását, felhatalmazást kapnak arra, hogy az Unió érdekében elfogadják az Oroszországi Föderáció csatlakozását a gyermekek jogellenes külföldre vitelének polgári jogi vonatkozásairól szóló, 1980. október 25-i Hágai Egyezményhez (a továbbiakban: az 1980. évi Hágai Egyezmény).
   (2)   Az (1) bekezdésben említett tagállamok legkésőbb 2016. december 11-ig nyilatkozatot helyeznek letétbe az alábbi megfogalmazásban arról, hogy az Unió érdekében elfogadják az Oroszországi Föderáció csatlakozását az 1980.évi Hágai Egyezményhez:

      „[TAGÁLLAM teljes neve] kijelenti, hogy az (EU) 2015/2355 tanácsi határozattal összhangban elfogadja az Oroszországi Föderáció csatlakozását a gyermekek jogellenes külföldre vitelének polgári jogi vonatkozásairól szóló, 1980. október 25-i Hágai Egyezményhez”.

   (3)   Minden tagállam tájékoztatja a Tanácsot és a Bizottságot az Oroszországi Föderáció csatlakozásának elfogadásáról szóló nyilatkozatának letétbe helyezéséről és a letétbe helyezést követően két hónapon belül közli a Bizottsággal a nyilatkozat szövegét.
   2. cikk
   Azon tagállamoknak, amelyek már ezen határozat elfogadásának napja előtt letétbe helyezték a Szingapúrnak az 1980. évi Hágai egyezményhez való csatlakozása elfogadásáról szóló nyilatkozatot, nem kell újabb nyilatkozatot letétbe helyezniük.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   4. cikk
   Ennek a határozatnak az összes tagállam a címzettje, a Bolgár Köztársaság, a Cseh Köztársaság, a Dán Királyság, az Észt Köztársaság, Írország, a Görög Köztársaság, a Spanyol Királyság, a Francia Köztársaság, a Horvát Köztársaság, a Litván Köztársaság, Románia, a Szlovén Köztársaság, a Szlovák Köztársaság és a Finn Köztársaság kivételével.

      Kelt Brüsszelben, 2015. december 10-én.

            a Tanács részéről

            az elnök

         F. BAUSCH

      (1)  2015. február 11-i vélemény (a Hivatalos Lapban még nem tették közzé).

      (2)  A Tanács 2201/2003/EK rendelete (2003. november 27.) a házassági ügyekben és a szülői felelősségre vonatkozó eljárásokban a joghatóságról, valamint a határozatok elismeréséről és végrehajtásáról, illetve az 1347/2000/EK rendelet hatályon kívül helyezéséről (HL L 338., 2003.12.23., 1. o.).


title: A Tanács 2005/808/KKBP határozata (2005. november 21.) az Európai Unió Megfigyelő Missziója (EUMM) misszóvezetője megbízatásának meghosszabbításáról

text:
               22.11.2005

               HU

               Az Európai Unió Hivatalos Lapja

               L 303/62

      A TANÁCS 2005/808/KKBP HATÁROZATA

   (2005. november 21.)
   az Európai Unió Megfigyelő Missziója (EUMM) misszóvezetője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre, és különösen annak 23. cikke (2) bekezdésére,
   tekintettel az Európai Unió Megfigyelő Missziója (EUMM) mandátumának meghosszabbításáról szóló, 2002. november 25-i 2002/921/KKBP tanácsi együttes fellépésre (1), és különösen annak 5. cikke (1) bekezdésére,
   mivel:

               (1)

               A Tanács 2004. november 22-én elfogadta Maryse DAVIET, az Európai Unió Megfigyelő Missziója (EUMM) misszióvezetője megbízatásának meghosszabbításáról szóló 2004/795/KKBP határozatot (2). A határozat 2005. december 31-én lejár.

               (2)

               2005. november 21-én a Tanács elfogadta az Európai Unió Megfigyelő Missziója (EUMM) (3) mandátumának 2006. december 31-ig történő meghosszabbításáról és módosításáról szóló 2005/807/KKBP együttes fellépést.

               (3)

               Az EUMM misszióvezetőjének megbízatását ezért ugyancsak meg kell hosszabbítani,

         A KÖVETKEZŐKÉPPEN HATÁROZOTT:
   1. cikk
   Az EUMM misszióvezetőjének, Maryse DAVIET-nek a megbízatása 2006. december 31-ig meghosszabbításra kerül.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. november 21-én.

            a Tanács részéről

            az elnök

         J. STRAW

      (1)  HL L 321., 2002.11.26., 51. o., helyesbítve: HL L 324., 2002.11.29., 76. o. A legutóbb a 2004/794/KKBP együttes fellépéssel (HL L 349., 2004.11.25., 55. o.)

      (2)  HL L 349., 2004.11.25., 56. o.

      (3)  A Hivatalos Lap 61-ik oldalán található.


title: A Tanács Határozata (2009. április 6.) az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodás aláírásáról és ideiglenes alkalmazásáról (2009/479/EK)

text:
               30.6.2009

               HU

               Az Európai Unió Hivatalos Lapja

               L 169/9

         A TANÁCS HATÁROZATA
   (2009. április 6.)
   az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodás aláírásáról és ideiglenes alkalmazásáról
   (2009/479/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 62. cikke (2) bekezdése b) pontjának i. alpontjára, összefüggésben a 300. cikk (2) bekezdés első albekezdésének első mondatával,
   tekintettel a Bizottság javaslatára,
   mivel:

               (1)

               Az 1932/2006/EK tanácsi rendelet (1) – egyebek között – azzal módosította az Európai Unió külső határainak átlépésekor vízumkötelezettség alá eső (negatív listás), illetve az e kötelezettség alól mentes (pozitív listás) harmadik országbeli állampolgárok országainak felsorolásáról szóló 539/2001/EK tanácsi rendeletet (2), hogy a negatívról a pozitív listára sorolta át Barbadost. Az 1932/2006/EK rendelet szerint továbbá, a mentességet az Európai Közösség és Barbados között kötendő vízummentességi megállapodás hatálybalépésének időpontjától lehet csak alkalmazni.

               (2)

               A 2008. június 5-i határozattal a Tanács felhatalmazta a Bizottságot arra, hogy tárgyalásokat folytasson az Európai Közösség, valamint Barbados közötti, a rövid távú tartózkodásra jogosító vízumok alóli mentességről szóló megállapodásról.

               (3)

               A megállapodással kapcsolatos tárgyalások 2008. július 7-én kezdődtek és 2008. október 16-án fejeződtek be.

               (4)

               A 2008. november 12-én Brüsszelben parafált megállapodást alá kell írni, ás a csatolt nyilatkozatokat jóvá kell hagyni. A megállapodást a megkötéséhez szükséges eljárások befejezéséig ideiglenesen alkalmazni kell.

               (5)

               Az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyv 1. és 2. cikkével összhangban, és e jegyzőkönyv 4. cikkének sérelme nélkül, ezek a tagállamok nem vesznek részt ennek a határozatnak az elfogadásában és az rájuk nézve nem kötelező, és nem alkalmazandó,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodás (a továbbiakban: megállapodás) aláírását a Közösség nevében a Tanács jóváhagyja, figyelemmel a megállapodás megkötésére.
   A megállapodás szövegét csatolták e határozathoz.
   2. cikk
   Az e határozathoz csatolt nyilatkozatokat a Közösség nevében a Tanács jóváhagyja.
   3. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírásra jogosult személy(eke)t, figyelemmel a megállapodás megkötésére.
   4. cikk
   A megállapodást az aláírásától (3) a megkötéséhez szükséges eljárások befejezéséig ideiglenesen alkalmazni kell.

      Kelt Luxembourgban, 2009. április 6-án.

            a Tanács részéről

            az elnök

         J. POSPÍŠIL

      (1)  HL L 405., 2006.12.30., 23. o.

      (2)  HL L 81., 2001.3.21., 1. o.

      (3)  A megállapodás aláírásának időpontját a Tanács Főtitkársága az Európai Unió Hivatalos Lapjában teszi közzé.
   EGYÜTTES NYILATKOZAT IZLANDRA, NORVÉGIÁRA, SVÁJCRA ÉS LIECHTENSTEINRE VONATKOZÓAN
   A Szerződő Felek tudomásul veszik az Európai Közösség, valamint Norvégia, Izland, Svájc és Liechtenstein között – különös tekintettel az említett országoknak a schengeni vívmányok végrehajtásához, alkalmazásához és továbbfejlesztéséhez történő társulásáról szóló, 1999. május 18-i és 2004. október 26-i megállapodás erejénél fogva – fennálló szoros kapcsolatot.
   Ilyen körülmények között kívánatos, hogy egyfelől Norvégia, Izland, Svájc és Liechtenstein, másfelől Barbados hatóságai – a jelen megállapodáshoz hasonló feltételekkel – haladéktalanul kétoldalú megállapodásokat kössenek a rövid távú tartózkodásra vonatkozó vízummentességről.
   EGYÜTTES NYILATKOZAT AZ E MEGÁLLAPODÁS 3. CIKKÉNEK (2) BEKEZDÉSÉBEN MEGHATÁROZOTT, A KERESŐ TEVÉKENYSÉG FOLYTATÁSA CÉLJÁBÓL BEUTAZÓ SZEMÉLYEK KATEGÓRIÁJÁNAK ÉRTELMEZÉSÉRŐL
   Azzal az óhajjal, hogy egységes értelmezést biztosítsanak, a Szerződő Felek megállapodnak, hogy e megállapodás alkalmazásában a kereső tevékenységet folytató személyek kategóriájába azon személyek tartoznak, akik abból a célból lépnek be a másik Szerződő fél területére, hogy ott alkalmazottként vagy szolgáltatásnyújtóként jövedelmező foglalkozást/díjazott tevékenységet folytassanak.
   E kategória nem terjed ki az alábbiakra:

               —

               üzletemberek, azaz üzleti megfontolásból utazó (de a másik Szerződő Fél országában alkalmazásban nem álló) személyek,

               —

               sportolók és művészek, akik alkalmi jelleggel folytatnak tevékenységet,

               —

               újságírók, akiket a tartózkodási helyük szerinti ország médiája küldött ki, valamint

               —

               vállalati gyakornokok.

         E nyilatkozat végrehajtását az e megállapodás 6. cikkében foglalt feladatkörén belül a vegyes bizottság felügyeli, és módosításokat javasolhat, ha – a Szerződő Felek tapasztalatai alapján – azt szükségesnek ítéli.
   EGYÜTTES NYILATKOZAT AZ E MEGÁLLAPODÁS 4. CIKKÉBEN RÖGZÍTETT, AZ ELSŐ BELÉPÉST KÖVETŐ HAT HÓNAPOS IDŐTARTAM ALATTI, LEGFELJEBB HÁROM HÓNAPOS IDŐTARTAM ÉRTELMEZÉSÉRŐL
   A Szerződő Felek megállapodnak abban, hogy az e megállapodás 4. cikkében rögzített, Barbados vagy a schengeni térség területére történő első beutazást követő hat hónapos időtartam során legfeljebb három hónapos tartózkodás folyamatos látogatást vagy több egymást követő látogatást jelent, amelyek időtartama bármely hat hónapos időtartamra vetítve összességében a három hónapot nem haladja meg.
   EGYÜTTES NYILATKOZAT AZ ÁLLAM POLGÁROKNAK A VÍZUMMENTESSÉGI MEGÁLLAPODÁSRÓL TÖRTÉNŐ TÁJÉKOZTATÁSÁRÓL
   Elismerve az átláthatóság jelentőségét az Európai Unió állampolgárai és Barbados állampolgárai számára, a Szerződő Felek megállapodnak abban, hogy a vízummentességi megállapodás tartalmáról és következményeiről, valamint a kapcsolódó kérdésekről – így például a beutazási feltételekről – szóló tájékoztatást teljes egészében hozzáférhetővé teszik.
    ---documentbreak---

               30.6.2009

               HU

               Az Európai Unió Hivatalos Lapja

               L 169/10

         MEGÁLLAPODÁS
   az Európai Közösség és Barbados között a rövid távú tartózkodásra jogosító vízumok alóli mentességről
   AZ EURÓPAI KÖZÖSSÉG, a továbbiakban: a Közösség, valamint
   BARBADOS a továbbiakban együttesen: a Szerződő Felek,
   ABBÓL A CÉLBÓL, hogy továbbfejlesszék a Szerződő Felek közötti baráti kapcsolatokat, valamint azzal az óhajjal, hogy vízummentes beutazás és rövid távú tartózkodás biztosításával megkönnyítsék az utazást állampolgáraik számára;
   TEKINTETTEL a 2006. december 21-i 1932/2006/EK tanácsi rendeletre (1), amely egyebek között azzal módosította a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról szóló 539/2001/EK rendeletet, hogy hat harmadik országot – köztük Barbadost – átsorolt azon harmadik országok listájára, amelyek állampolgárai az Európai Unió (EU) tagállamaiban való rövid távú tartózkodás esetén mentesülnek a vízumkötelezettség alól;
   TEKINTETTEL az 1932/2006/EK rendelet 2. cikkére, amely kimondja, hogy a vízumkötelezettség alóli mentesség e hat országra az Európai Közösség és az érintett ország között kötendő vízummentességi megállapodás hatálybalépésének időpontjától alkalmazandó;
   ELISMERVE, hogy valamennyi tagállam állampolgárai vízummentesen utazhatnak Barbadosra, ugyanakkor különböző, 28 napos vagy hat hónapos időtartamra;
   AZZAL AZ ÓHAJJAL, hogy megőrizzék minden uniós állampolgár egyenlő bánásmódban részesítésének elvét;
   FIGYELEMMEL ARRA, hogy e megállapodás nem vonatkozik azon személyekre, akik rövid távú tartózkodásuk ideje alatt kereső tevékenységet kívánnak folytatni, ezért erre a kategóriára – a vízumkötelezettség vagy -mentesség és a munkavállalás tekintetében – továbbra is a vonatkozó közösségi jogszabályok és a tagállamok vonatkozó nemzeti jogszabályai, valamint Barbados nemzeti jogszabályai alkalmazandók;
   FIGYELEMMEL az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyvre, valamint a schengeni vívmányoknak az Európai Unió keretébe történő beillesztéséről szóló jegyzőkönyvre, és megerősítve, hogy e megállapodás rendelkezései az Egyesült Királyságra és Írországra nem alkalmazandók,
   A KÖVETKEZŐKBEN ÁLLAPODTAK MEG:
   1. cikk
   Tárgy
   E megállapodás az Európai Unió állampolgárai, illetve Barbados állampolgárai számára vízummentes beutazást biztosít a másik Szerződő Fél területére irányuló, hat hónapos időtartam alatt legfeljebb három hónapig tartó beutazás esetén.
   2. cikk
   Fogalommeghatározások
   E megállapodás alkalmazásában:
   a)   „tagállam”: az Európai Unió bármely tagállama, az Egyesült Királyság és Írország kivételével;
   b)   „az Európai Unió állampolgára”: az a) pontban meghatározott tagállamok egyikének állampolgára;
   c)   „Barbados állampolgára”: Barbados állampolgárságával rendelkező bármely személy;
   d)   „schengeni térség”: az a) pontban meghatározott, a schengeni vívmányokat teljeskörűen alkalmazó tagállamok területéből álló, belső határok nélküli térség.
   3. cikk
   Hatály
   (1)   Az Európai Unió azon állampolgárai, akik egy tagállam által kiállított, érvényes magánútlevéllel, diplomata- vagy szolgálati/hivatalos útlevéllel rendelkeznek, vízum nélkül léphetnek be Barbados területére és tartózkodhatnak Barbados területén a 4. cikk (1) bekezdésében meghatározott időtartamú tartózkodás céljából.
   Barbados azon állampolgárai, akik Barbados által kiállított, érvényes magánútlevéllel, diplomata- vagy szolgálati/hivatalos útlevéllel rendelkeznek, vízum nélkül léphetnek be a tagállamok területére és tartózkodhatnak a tagállamok területén a 4. cikk (2) bekezdésében meghatározott időtartamú tartózkodás céljából.
   (2)   Az (1) bekezdés nem alkalmazandó a kereső tevékenység folytatása céljából beutazó személyekre.
   A személyek e kategóriájára vonatkozóan az 539/2001/EK rendelet 4. cikke (3) bekezdésének értelmében minden tagállam külön határozhat arról, hogy Barbados állampolgáraival szemben vízumkötelezettséget alkalmaz, vagy visszavonja azt.
   A személyek e kategóriájára vonatkozóan Barbados minden egyes tagállam állampolgárai esetében külön határozhat a vízumkötelezettségről vagy a vízummentességről nemzeti jogának megfelelően.
   (3)   Az e megállapodás által biztosított vízummentesség a Szerződő Felek beutazásra és rövid távú tartózkodás feltételeivel kapcsolatos jogszabályainak sérelme nélkül alkalmazandó. A tagállamok, illetve Barbados fenntartják a jogot a területükre történő beutazás vagy a területükön történő rövid távú tartózkodás megtagadására, ha e feltételek közül egy vagy több nem teljesül.
   (4)   A vízummentesség a Szerződő Felek határain való átkelésre használt közlekedési módra tekintet nélkül érvényes.
   (5)   Az e megállapodás által nem szabályozott kérdésekben a közösségi jog, a tagállamok nemzeti joga vagy Barbados nemzeti joga az irányadó.
   4. cikk
   A tartózkodás időtartama
   (1)   Az Európai Unió állampolgárai a Barbados területére történő első beutazást követő hat hónapos időtartam során legfeljebb három hónapig tartózkodhatnak az ország területén.
   (2)   Barbados állampolgárai a schengeni vívmányokat teljeskörűen alkalmazó bármely tagállam területére történő első beutazást követő hat hónapos időtartam során legfeljebb három hónapig tartózkodhatnak a schengeni térségben. A hat hónapos időtartam alatti három hónapos időtartam a schengeni vívmányokat még nem teljeskörűen alkalmazó tagállam területén történő bárminemű tartózkodástól függetlenül számítandó.
   Barbados állampolgárai a schengeni vívmányokat nem teljeskörűen alkalmazó valamennyi tagállam területén az első beutazást követő hat hónapos időtartam során legfeljebb három hónapig tartózkodhatnak, a schengeni térségben történő tartózkodásra számított időtartamtól függetlenül.
   (3)   E megállapodás nem érinti Barbados, valamint a tagállamok azon lehetőségét, hogy a tartózkodást három hónapot meghaladó időtartamra hosszabbítsák a nemzeti és közösségi joggal összhangban.
   5. cikk
   Területi hatály
   (1)   A Francia Köztársaság tekintetében e megállapodás rendelkezései csak a Francia Köztársaság európai területére vonatkoznak.
   (2)   A Holland Királyság tekintetében e megállapodás rendelkezései csak a Holland Királyság európai területére vonatkoznak.
   6. cikk
   A megállapodás működtetésére létrehozott vegyes bizottság
   (1)   A Felek az Európai Közösség képviselőiből és Barbados képviselőiből álló szakértői vegyes bizottságot (a továbbiakban: a bizottság) hoznak létre. A Közösséget az Európai Bizottság képviseli.
   (2)   A bizottság, többek között, az alábbi feladatokat látja el:

               a)

               felügyeli e megállapodás végrehajtását;

               b)

               javaslatot tesz e megállapodás módosítására vagy kiegészítésére;

               c)

               rendezi az e megállapodás rendelkezéseinek értelmezésével vagy alkalmazásával kapcsolatos vitákat.

         (3)   A bizottságot szükség szerint bármikor, a Szerződő Felek egyikének kérésére kell összehívni.
   (4)   A bizottság maga fogadja el eljárási szabályzatát.
   7. cikk
   Az e megállapodás, valamint a tagállamok és Barbados között fennálló kétoldalú vízummentességi megállapodások közötti kapcsolat
   E megállapodás elsőbbséget élvez bármely kétoldalú megállapodással vagy az egyes tagállamok és Barbados közötti megállapodással szemben, amennyiben azok rendelkezései az e megállapodás hatálya alá tartozó kérdésekre vonatkoznak.
   8. cikk
   Záró rendelkezések
   (1)   E megállapodást a Szerződő Felek belső eljárásaikkal összhangban megerősítik vagy jóváhagyják. E megállapodás azon időpontot követő második hónap első napján lép hatályba, amikor a Szerződő Felek a fenti eljárások befejezéséről értesítik egymást.
   (2)   E megállapodást a Szerződő Felek határozatlan időre kötik, azzal, hogy a megállapodás az (5) bekezdéssel összhangban felmondható.
   (3)   E megállapodás a Szerződő Felek írásbeli megállapodása útján módosítható. A módosítások azt követően lépnek hatályba, hogy a Szerződő Felek értesítették egymást az ehhez szükséges belső eljárásaik befejezéséről.
   (4)   E megállapodást részben vagy egészben bármelyik Szerződő Fél felfüggesztheti, különösen a közrenddel, a nemzetbiztonság védelmével vagy a közegészség védelmével, az illegális bevándorlással vagy a vízumkötelezettség bármelyik Szerződő Fél általi újbóli bevezetésével kapcsolatos okokból. A felfüggesztésről szóló döntésről a másik Szerződő Felet legalább két hónappal annak hatálybalépése előtt értesíteni kell. Az e megállapodás alkalmazását felfüggesztő Szerződő Fél haladéktalanul tájékoztatja a másik Szerződő Felet, amint a felfüggesztés okai megszűntek.
   (5)   E megállapodást bármelyik Szerződő Fél felmondhatja a másik Félhez intézett írásbeli felmondás útján. E megállapodás a felmondás napját követő 90 nap elteltével hatályát veszti.
   (6)   Barbados csakis valamennyi tagállammal szemben függesztheti fel vagy szüntetheti meg e megállapodást.
   (7)   A Közösség csakis valamennyi tagállamára vonatkozóan függesztheti fel vagy szüntetheti meg e megállapodást.

      Kelt Brüsszelben, a 2009. év május havának 28. napján, két-két eredeti példányban angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, valamint szlovén nyelven, amely szövegek mindegyike egyaránt hiteles.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Барбадос
         Por Barbados
         Za Barbados
         For Barbados
         Für Barbados
         Barbadose nimel
         Για τα Μπαρμπάντος
         For Barbados
         Pour la Barbade
         Per le Barbados
         Barbadosas vārdā
         Barbadoso vardu
         Barbados részéről
         Għal Barbados
         Voor Barbados
         W imieniu Barbadosu
         Por Barbados
         Pentru Barbados
         Za Barbados
         Za Barbados
         Barbadosin puolesta
         För Barbados

      (1)  HL L 405., 2006.12.30., 23. o.


title: 2011/503/EU: A Bizottság határozata ( 2011. augusztus 11. ) Spanyolországnak a munkavállalók Unión belüli szabad mozgásáról szóló 492/2011/EU európai parlamenti és tanácsi rendelet 1–6. cikke alkalmazásának a román munkavállalók tekintetében való ideiglenes felfüggesztésére való felhatalmazásáról

text:
               12.8.2011

               HU

               Az Európai Unió Hivatalos Lapja

               L 207/22

         A BIZOTTSÁG HATÁROZATA
   (2011. augusztus 11.)
   Spanyolországnak a munkavállalók Unión belüli szabad mozgásáról szóló 492/2011/EU európai parlamenti és tanácsi rendelet 1–6. cikke alkalmazásának a román munkavállalók tekintetében való ideiglenes felfüggesztésére való felhatalmazásáról
   (2011/503/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel Bulgária és Románia csatlakozási okmányára (1) és különösen annak 23. cikkére, valamint VII. melléklete 1. része – A személyek szabad mozgása – 7. bekezdésének második albekezdésére,
   tekintettel Spanyolország 2011. július 28-i kérésére,
   mivel:

               (1)

               Spanyolország 2009. január elseje óta teljes mértékben alkalmazza a román állampolgárokra a munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendelet (2) 1–6. cikkét. Az 1612/68/EGK rendeletet egységes szerkezetbe foglalta és felváltotta a munkavállalók Unión belüli szabad mozgásáról szóló, 2011. április 5-i 492/2011/EU európai parlamenti és tanácsi rendelet (3), amely 2011. június 16-án lépett hatályba.

               (2)

               A spanyol munkaerőpiacon fellépő súlyos zavarra hivatkozva Spanyolország a 2005-ös csatlakozási okmány VII. melléklete 1. része 7. bekezdésének harmadik albekezdése alapján 2011. július 22-én értesítette a Bizottságot, hogy e napon a román munkavállalók esetében a munkaerőpiachoz való hozzáférésre vonatkozó korlátozások újbóli bevezetése mellett döntött, különösen amiatt, hogy a mezőgazdasági ágazat nyári idényjellegű körülményeire való tekintettel azonnali intézkedésekre volt szükség, egyébként fennállt volna annak veszélye, hogy a VII. melléklet 7. bekezdésének második albekezdésének megfelelő bizottsági határozat meghozatalára való várakozás ideje alatt tovább nő a Spanyolországba érkező román munkavállalók száma, ami veszélyeztetné az újból bevezetett korlátozások hatékonyságát. Ezzel egyidejűleg a spanyol kormány indokolással ellátott utólagos értesítést nyújtott be a munkaerő-piaci zavart alátámasztó információkkal.

               (3)

               A 2011. július 22-i értesítést követő, 2011. július 28-i levelében Spanyolország a 2005-ös csatlakozási okmány VII. melléklete 7. bekezdése második albekezdésének megfelelően kérte a Bizottságot, hogy mondja ki a román munkavállalók esetében a 492/2011/EU rendelet 1–6. cikke alkalmazásának teljes körű felfüggesztését Spanyolország teljes területére és a munkaerőpiac valamennyi ágazatára vonatkozóan, valamint azt, hogy a meghozandó határozatot 2012. december 31-ig felül kell vizsgálni.

               (4)

               Spanyolország a kérését a spanyol munkaerőpiac jelenlegi súlyos zavarával indokolja, különösen azzal, hogy a 2008-ban kezdődő gazdasági recessziót követően soha nem tapasztalt mértékben visszaesett a foglalkoztatás, aminek következtében nagymértékben emelkedett a munkanélküliség szintje, és a munkanélküliség aránya jelenleg 20 % fölötti, miközben rövid távon nehéz ismét jelentős számú munkahelyet létrehozni.

               (5)

               Spanyolország kijelenti, hogy a spanyol munkaerőpiac zavara – amely súlyosan veszélyezteti a foglalkoztatás szintjét – általános jellegű, és nem korlátozódik egy adott régióra vagy ágazatra.

               (6)

               Spanyolország emellett a következőkkel támasztja alá kérését: a Spanyolországban tartózkodó román állampolgárok foglalkoztatási rátájának csökkenése; a munkanélküliség folyamatos emelkedése és a Spanyolországban tartózkodó román állampolgárok számának erőteljes növekedése, amely a spanyol munkaerőpiac kedvezőtlen változásai ellenére következett be, és befolyásolta Spanyolország befogadóképességét a munkavállalók további beáramlása tekintetében.

               (7)

               A 2005-ös csatlakozási okmány VII. melléklete 1. részének 7. bekezdése védzáradékot biztosít, amelynek célja, hogy lehetővé tegye a 492/2011/EU rendelet 1–6. cikkét a melléklet átmeneti rendelkezései által érintett munkavállalókra már teljes mértékben alkalmazó tagállamok számára, hogy a munkaerőpiacukon fellépő vagy előrelátható zavarok esetén az adott régióban vagy az adott szakma tekintetében a rendes állapot helyreállítása érdekében újból korlátozásokat vezessenek be a munkavállalók szabad mozgására vonatkozóan.

               (8)

               A 2005-ös csatlakozási okmány VII. melléklete 1. részének 7. bekezdése két ezzel kapcsolatos eljárásról rendelkezik: a 7. bekezdés második albekezdése szerinti szokásos eljárásról és a 7. bekezdés harmadik albekezdése szerinti sürgősségi eljárásról. Míg a 7. bekezdés második albekezdése szerinti eljárás szerint a tagállam kérheti a Bizottságtól, hogy két héten belül határozzon a munkaerőpiachoz való szabad hozzáférésről szóló uniós jogszabály részleges vagy teljes felfüggesztéséről az adott régióban vagy az adott szakma tekintetében, a 7. bekezdés harmadik albekezdése szerinti eljárás lehetővé teszi, hogy a tagállam sürgős és kivételes esetben, amennyiben nem várhat a 7. bekezdés második albekezdése szerinti bizottsági határozat eredményére, egyoldalúan felfüggessze a munkavállalók szabad mozgásáról szóló uniós jogszabályt.

               (9)

               A rendelkezésre álló gazdasági adatok elemzése alapján megállapítható, hogy Spanyolország valóban súlyos munkaerő-piaci zavarral szembesül, amelyet a következő tények jellemeznek: kiugróan itt a legmagasabb munkanélküliségi arány az Unióban (az Eurostat havi munkanélküliségi adatai szerint 2011 júniusában 21,0 %, volt, a 9,4 %-os uniós átlaggal és az euróövezet 9,9 %-os átlagával szemben), a fiatalok körében különösen drámai a munkanélküliség szintje (2011 júniusában 45,7 %), valamint lassú a gazdasági fellendülés üteme (az Eurostat adatai szerint 2011 első negyedévében a GDP növekedése az előző negyedévhez képest csupán 0,3 % volt, míg az EU-ban és az euróövezetben ez 0,8 % volt), és ezt tovább gátolja az is, hogy a jelenlegi nemzetközi pénzügyi zavar miatt Spanyolország újabb költségvetési megszorítások bevezetésére kényszerül az államháztartás konszolidációja érdekében, ami rövid távon további kedvezőtlen hatásokkal járhat a gazdasági növekedés lehetőségeire nézve. A foglalkoztatás visszaesése általános hatású; valamennyi régiót és a termelés valamennyi ágazatát érinti. A munkaerő-felmérések 2008. és 2010. közötti időszakra vonatkozó adatai szintén a foglalkoztatási szint általános, 9 %-os – az építőiparban pedig a 33 %-ot is elérő – visszaesését mutatják, amely valamennyi régióban tapasztalható, mértéke a baszkföldi 6 %-tól a Valencia autonóm közösségben mért 13 %-ig terjed.

               (10)

               Ezek alapján a Bizottság megítélése szerint Spanyolország bizonyította, hogy munkaerőpiacán általános jellegű, a foglalkoztatás szintjét valamennyi régióban és ágazatban súlyosan érintő zavar áll fenn, amely valószínűsíthetően a közeljövőben is fennmarad.

               (11)

               Továbbá a Bizottság elemzése megállapította, hogy: a Spanyolországban tartózkodó román állampolgárokat súlyosan érint a munkanélküliség, aránya körükben 30 % (forrás: az Eurostat munkaerő-felmérésének adatai, 2011 első negyedéve). A román állampolgárok Spanyolországba való beáramlása – a gazdasági recesszió miatti valamelyes csökkenés ellenére – továbbra is jelentős mértékű, annak ellenére, hogy Spanyolországban alacsony a munkaerő iránti kereslet. A Spanyolországban szokásosan tartózkodó román állampolgárok száma a 2006. január elsejei388 000 főről 2010. január 1-jé re 823 000 főre emelkedett (forrás: az Eurostat migrációs statisztikái).

               (12)

               Valószínű, hogy a román munkavállalók további korlátlan beáramlása hozzájárulna a spanyol munkaerőpiacra nehezedő nyomás fokozódásához.

               (13)

               Ezért annak érdekében, hogy a spanyol munkaerőpiacon helyreállítható legyen a rendes állapot, helyénvaló felhatalmazni Spanyolországot a román munkavállalók szabad munkaerő-piaci hozzáférésének átmeneti korlátozására.

               (14)

               A munkaerőpiachoz való hozzáférés korlátozásai az Európai Unió működéséről szóló szerződés egyik alapelvétől, közelebbről a munkavállalók szabad mozgásának elvétől való eltérésnek minősülnek. A Bíróság kialakult ítélkezési gyakorlatának megfelelően az ilyen intézkedéseket megszorítóan kell értelmezni és alkalmazni.

               (15)

               Tehát annak ellenére, hogy a spanyol munkaerőpiac jelenlegi sajátos helyzetét figyelembe véve, valamint az esetleges szelektív korlátozásból fakadóan a régiók és ágazatok között jelentkező áthelyeződési és egyéb továbbgyűrűző hatásokat mérlegelve jelenleg helyénvaló a korlátozásokat Spanyolország teljes területén, valamennyi ágazatban alkalmazni az alkalmazotti tevékenységekre, az eltérés alkalmazási köre mindazonáltal csökkenthető, amennyiben a Bizottság megbizonyosodik arról, hogy az eltérés elfogadásához vezető releváns körülmények megváltoztak, vagy pedig az eltérés hatásai az elérendő célhoz szükségesnél korlátozóbb jellegűnek bizonyulnak, különösen az egyetemi vagy annak megfelelő szintű végzettséget igénylő alkalmazotti tevékenységekre nézve.

               (16)

               Hasonlóképpen, bár annak érdekében, hogy az ezen határozat által engedélyezett korlátozások a kívánt hatást gyakorolhassák a spanyol munkaerőpiacra, jelenleg helyénvalónak minősül e korlátozások hatályának 2012. december 31-ig való fenntartása, ez az időtartam rövidíthető, amennyiben a Bizottság megállapítja, hogy a határozat elfogadásához vezető releváns körülmények megváltoztak, vagy pedig a kiváltott hatások az elérendő célhoz szükségesnél korlátozóbbnak bizonyulnak.

               (17)

               Ennek érdekében Spanyolországnak negyedévente erre vonatkozó statisztikai adatokat kell szolgáltatnia a Bizottságnak, amelyekből megállapítható, hogyan alakult a munkaerőpiac tevékenységi ágazat és foglalkozás szerinti lebontásban. Az első negyedéves jelentést 2011. december 31. előtt kell benyújtani.

               (18)

               A Spanyolországot a román munkavállalók spanyolországi szabad munkaerő-piaci hozzáférésére vonatkozó korlátozások újbóli bevezetésére felhatalmazó határozat emellett további feltételekhez kötött annak biztosítása érdekében, hogy e korlátozások szigorúan a kívánt cél eléréséhez szükséges mértéken belül maradjanak.

               (19)

               Ezért tehát nem helyénvaló engedélyezni a korlátozások újbóli bevezetését azokra a román állampolgárokra és családtagjaikra vonatkozóan, akik már alkalmazásban állnak a spanyol munkaerőpiacon, valamint azokra a román állampolgárokra és családtagjaikra vonatkozóan, akik a spanyolországi állami foglalkoztatási szolgálatnál már munkakeresőként nyilvántartásba vannak véve.

               (20)

               Szintén tiszteletben kell tartani a munkaerőpiachoz való hozzáférésre vonatkozó korlátozásokat szabályozó, a 2005-ös csatlakozási okmány VII. mellékletének 1. részében rögzített elveket, így a felfüggesztési záradékot és az uniós preferencia 14. bekezdésben megállapított elvét.

               (21)

               A román munkavállalók családtagjainak spanyolországi munkavállaláshoz való jogát értelemszerűen a 2005-ös csatlakozási okmány VII. melléklete 1. részének 8. bekezdése szabályozza.

               (22)

               A román állampolgárok és családtagjaik spanyol munkaerőpiachoz való hozzáférésére vonatkozó jogait érintően e határozat által engedélyezett korlátozások szigorúan e határozat alkalmazási körére korlátozódnak, és semmilyen módon nem érintik a román állampolgárokat és családtagjaikat az uniós jogszabályok alapján megillető egyéb jogokat.

               (23)

               A spanyol munkaerőpiac alakulására vonatkozóan negyedévenkénti nyomonkövetési és tájékoztatási eljárást kell biztosítani.

               (24)

               A nyomon követés céljából kötelezettséget kell foganatosítani arra vonatkozóan, hogy a Bizottságot tájékoztatni kell a Spanyolország által e határozat alapján tett intézkedések részleteiről,

         ELFOGADTA EZT A HATÁROZATOT:
   1. cikk
   Spanyolország felhatalmazást kap arra, hogy az ezen határozat 2–4. cikkében meghatározott feltételek mellett a román állampolgárok tekintetében 2012. december 31-ig felfüggessze a 492/2011/EU rendelet 1–6. cikkét.
   2. cikk
   E határozat nem érinti azokat a román állampolgárokat és családtagjaikat, akik

               1.

               e határozat hatályba lépésének napján Spanyolországban alkalmazásban állnak;

               2.

               e határozat hatályba lépésének napján a spanyolországi állami foglalkoztatási szolgálatnál nyilvántartásba vannak véve mint munkakeresők.

         3. cikk
   E határozat alkalmazása értelemszerűen az átmeneti intézkedésekre vonatkozóan a 2005-ös csatlakozási okmány VII. mellékletének 1. részében rögzített feltételekhez kötött.
   4. cikk
   Spanyolország megtesz minden szükséges intézkedést annak érdekében, hogy szorosan nyomon kövesse a munkaerőpiac alakulását. Negyedévenként statisztikai adatokat nyújt a Bizottság számára, amelyek tevékenységi ágazat és foglalkozás szerinti lebontásban tanúskodnak a munkaerőpiac fejleményeiről. Az első negyedéves jelentést 2011. december 31. előtt kell benyújtani.
   Jelentős változások esetén Spanyolország késedelem nélkül a Bizottság és a tagállamok rendelkezésére bocsátja a bizottsági határozatra irányuló kéréséhez és e határozat meghozatalához kapcsolódóan általa ismertetett releváns körülményekre vonatkozó információk naprakész változatát.
   5. cikk
   E határozat módosítható vagy hatályon kívül helyezhető az elfogadásához vezető, a 4. cikkben említett releváns körülmények megváltozása esetén, vagy akkor, ha hatásai az elérendő cél megvalósításához szükségesnél korlátozóbbnak bizonyulnak.
   6. cikk
   Spanyolország a határozat kézhezvételétől számított két hónapon belül tájékoztatja a Bizottságot a határozat alapján általa hozott intézkedések részleteiről.
   7. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2011. augusztus 11-én.

            a Bizottság részéről

            az elnök

         José Manuel BARROSO

      (1)  HL L 157., 2005.6.21., 203. o.

      (2)  HL L 257., 1968.10.19., 2. o.; magyar nyelvű különkiadás 5. fejezet, 1. kötet, 15. o.

      (3)  HL L 141., 2011.5.27., 1. o.


title: A Tanács (EU) 2017/1763 határozata (2017. szeptember 25.) a Régiók Bizottságának a Litván Köztársaság által javasolt egy tagja és egy póttagja kinevezéséről

text:
               28.9.2017

               HU

               Az Európai Unió Hivatalos Lapja

               L 250/57

         A TANÁCS (EU) 2017/1763 HATÁROZATA
   (2017. szeptember 25.)
   a Régiók Bizottságának a Litván Köztársaság által javasolt egy tagja és egy póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a litván kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Mindaugas SINKEVIČIUS hivatali idejének lejártát követően a Régiók Bizottsága egy tagjának helye megüresedett,

               (3)

               Jonas JARUTIS hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Tadeuš ANDŽEJEVSKI, Member of Vilnius District Municipal Council,

                     és

               b)

               póttagként:

                           —

                           Lina KAIRYTĖ, Member of Panevėžys District Municipal Council.

         2. cikk
   Ez a határozat az elfogadásának napján lép hatályba.

      Kelt Brüsszelben, 2017. szeptember 25-én.

            a Tanács részéről

            az elnök

         M. MAASIKAS

      (1)  A Tanács (EU) 2015/116 határozata (2015. január 26.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács (EU) 2015/190 határozata (2015. február 5.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács (EU) 2015/994 határozata (2015. június 23.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: 2007/159/EK: A Tanács határozata ( 2007. február 22. ) az Egyesült Nemzetek Európai Gazdasági Bizottságának a gépjárművek vezetőinek menetirányú látóterére vonatkozó jóváhagyásáról szóló előírás-tervezetével kapcsolatos közösségi állásfoglalásról (EGT vonatkozású szöveg)

text:
               9.3.2007

               HU

               Az Európai Unió Hivatalos Lapja

               L 69/37

      A TANÁCS HATÁROZATA

   (2007. február 22.)
   az Egyesült Nemzetek Európai Gazdasági Bizottságának a gépjárművek vezetőinek menetirányú látóterére vonatkozó jóváhagyásáról szóló előírás-tervezetével kapcsolatos közösségi állásfoglalásról
   (EGT vonatkozású szöveg)
   (2007/159/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához való csatlakozásáról szóló, 1997. november 27-i 97/836/EK tanácsi határozatra (1) és különösen annak 4. cikke (2) bekezdésének második francia bekezdésére,
   tekintettel a Bizottság javaslatára,
   tekintettel az Európai Parlament hozzájárulására,
   mivel:

               (1)

               Az Egyesült Nemzetek Európai Gazdasági Bizottságának a gépjárművek vezetőinek menetirányú látóterére vonatkozó jóváhagyásáról szóló előírás-tervezete (2) megszünteti a szerződő felek közötti gépjármű-kereskedelem gyakorlati korlátait ezen aspektusok tekintetében, magas szintű biztonság szavatolása mellett.

               (2)

               Helyénvaló ezért meghatározni a Közösség álláspontját az említett előírás-tervezet tekintetében, és ennélfogva rendelkezni arról, hogy a Közösség – amelyet a Bizottság képvisel – a tervezet mellett szavazzon.

               (3)

               Az előírás-tervezet a Közösség gépjármű-típusjóváhagyási rendszerének részévé válik, ugyanis a gépjárművek vezetőinek látóterére vonatkozó tagállami jogszabályok közelítéséről szóló, 1977. szeptember 27-i 77/649/EGK tanácsi irányelv (3) hatóköre hasonló ezen előírás-tervezetéhez,

         A KÖVETKEZŐKÉPPEN HATÁROZOTT:
   1. cikk
   Az Egyesült Nemzetek Európai Gazdasági Bizottságának (ENSZ-EGB) a gépjárművek vezetőjének menetirányú látóterére vonatkozó jóváhagyásáról szóló, a TRANS/WP.29/2005/82 számú dokumentumban foglalt előírás-tervezetét ezennel jóváhagyják.
   2. cikk
   A járművekre vonatkozó szabályok harmonizálása céljából az ENSZ-EGB által rendezett világfórum közelgő igazgatási bizottsági ülésén a Közösség, amelyet a Bizottság képvisel, az 1. cikkben említett ENSZ-EGB-előírás-tervezet mellett szavaz.
   3. cikk
   A gépjárművek vezetőjének menetirányú látóterére vonatkozó jóváhagyásáról szóló ENSZ-EGB-előírás a Közösség gépjármű-típusjóváhagyási rendszerének részévé válik.

      Kelt Brüsszelben, 2007. február 22-én.

            a Tanács részéről

            az elnök

         F. MÜNTEFERING

      (1)  HL L 346., 1997.12.17., 78. o.

      (2)  ENSZ/EGB TRANS/WP.29/2005/82 dokumentum.

      (3)  HL L 267., 1977.10.19., 1. o. A legutóbb a 90/630/EGK bizottsági irányelvvel (HL L 341., 1990.12.6., 20. o.) módosított irányelv.


title: 2009/144/EK: A Tanács határozata ( 2009. február 19. ) az AKCS–EK partnerségi megállapodás 96. cikke alapján a Zimbabwéval folytatott konzultációt lezáró 2002/148/EK határozatban foglalt intézkedések alkalmazása időtartamának meghosszabbításáról

text:
               20.2.2009

               HU

               Az Európai Unió Hivatalos Lapja

               L 49/15

      A TANÁCS HATÁROZATA

   (2009. február 19.)
   az AKCS–EK partnerségi megállapodás 96. cikke alapján a Zimbabwéval folytatott konzultációt lezáró 2002/148/EK határozatban foglalt intézkedések alkalmazása időtartamának meghosszabbításáról
   (2009/144/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 300. cikke (2) bekezdésére,
   tekintettel a 2000. június 23-án Cotonouban aláírt (1) és 2005. június 25-én Luxembourgban felülvizsgált (2) AKCS–EK partnerségi megállapodásra,
   tekintettel a tagállamok kormányainak a Tanács keretében ülésező képviselői között létrejött, az AKCS–EK partnerségi megállapodás végrehajtása során hozandó intézkedésekről és követendő eljárásokról szóló belső megállapodásra (3) és különösen annak 3. cikkére,
   tekintettel a Bizottság javaslatára,
   mivel:

               (1)

               Az AKCS–EK partnerségi megállapodás 96. cikke (2) bekezdésének c) pontja szerinti konzultációk a Zimbabwei Köztársasággal a 2002/148/EK tanácsi határozattal (4) lezárásra kerültek, és az említett határozat mellékletében meghatározott megfelelő intézkedéseket meghozták.

               (2)

               A 2002/148/EK határozat 2. cikke szerinti intézkedések alkalmazásának időtartamát a 2003/112/EK határozat (5) 1. cikke 2004. február 20-ig, a 2004/157/EK határozat (6) 1. cikke 2005. február 20-ig, a 2005/139/EK határozat (7) 1. cikke 2006. február 20-ig, a 2006/114/EK határozat (8) 1. cikke 2007. február 20-ig, és a 2007/127/EK határozat (9) 1. cikke 2008. február 18-ig meghosszabbította, a 2008/158/EK határozat (10) további 12 hónappal ismét meghosszabbította 2009. február 20-ig.

               (3)

               Az AKCS–EK partnerségi megállapodás 9. cikkében említett lényeges elemeket a zimbabwei kormány továbbra is megsérti, és a jelenlegi zimbabwei feltételek nem biztosítják az emberi jogok, a demokratikus alapelvek és a jogállamiság tiszteletben tartását.

               (4)

               Ezért az intézkedések alkalmazásának időtartamát meg kell hosszabbítani,

         A KÖVETKEZŐKÉPPEN HATÁROZOTT:
   1. cikk
   A 2002/148/EK határozat 2. cikkében említett intézkedések alkalmazásának időtartamát 2010. február 20-ig meg kell hosszabbítani. Az intézkedéseket folyamatosan felül kell vizsgálni.
   Az e határozat mellékletét képező levél címzettje Zimbabwe elnöke.
   2. cikk
   Ez a határozat az Európai Unió Hivatalos Lapjában történő kihirdetésének napján lép hatályba.

      Kelt Brüsszelben, 2009. február 19-én.

            a Tanács részéről

            az elnök

         M. ŘÍMAN

      (1)  HL L 317., 2000.12.15., 3. o.

      (2)  HL L 209., 2005.8.11., 26. o.

      (3)  HL L 317., 2000.12.15., 376. o.

      (4)  HL L 50., 2002.2.21., 64. o.

      (5)  HL L 46., 2003.2.20., 25. o.

      (6)  HL L 50., 2004.2.20., 60. o.

      (7)  HL L 48., 2005.2.19., 28. o.

      (8)  HL L 48., 2006.2.18., 26. o.

      (9)  HL L 53., 2007.2.22., 23. o.

      (10)  HL L 51., 2008.2.26., 19. o.

      MELLÉKLET
      Brüsszel,
      Az Európai Unió kiemelt fontosságot tulajdonít az AKCS–EK partnerségi megállapodás 9. cikkében foglalt rendelkezéseknek. A partnerségi megállapodás lényeges elemei, vagyis az emberi jogok tiszteletben tartása, a demokratikus intézmények és a jogállamiság, kapcsolataink alapját képezik.
      Az Európai Unió 2002. február 19-én kelt levelében tájékoztatta Önt az AKCS–EK partnerségi megállapodás 96. cikke alapján folytatott konzultációk lezárásáról, és a megállapodás 96. cikke (2) bekezdésének c) pontja értelmében egyes „megfelelő intézkedések” meghozataláról szóló határozatáról.
      2003. február 19-i, 2004. február 19-i, 2005. február 18-i, 2006. február 15-i, 2007. február 21-i és 2008. február 19-i keltezésű leveleiben az Európai Unió tájékoztatta Önt határozatairól, melyek szerint a „megfelelő intézkedések” alkalmazását nem vonja vissza, és az alkalmazás időtartamát meghosszabbítja 2004. február 20-ig, 2005. február 20-ig, 2006. február 20-ig, 2007. február 20-ig, 2008. február 20-ig, illetve 2009. február 20-ig.
      Az Európai Unió üdvözli, hogy az SADC irányítása alatt a felek megállapodást értek el Zimbabwéban. Az Európai Unió azt reméli továbbá, hogy az új kormány a reform iránti elkötelezettségéről tesz tanúbizonyságot, többek között a jogállamiság, az emberi jogok és a demokratizáció terén.
      Mindazonáltal 12 hónappal a megfelelő intézkedésekről szóló legutóbbi határozat elfogadása után az Európai Unió úgy ítéli meg, hogy a 2002. február 18-i tanácsi határozatban felsorolt öt területen nem történt jelentős előrelépés.
      A fentiekre való tekintettel az Európai Unió úgy ítéli meg, hogy a „megfelelő intézkedések” még nem vonhatók vissza, és határozatot hozott az intézkedések alkalmazása időtartamának 2010. február 20-ig történő meghosszabbításáról, a konzultációk újbóli megkezdésétől függően.
      Az Európai Unió ismételten hangsúlyozni kívánja, hogy ezen intézkedések nem a zimbabwei népet büntetik, valamint hogy továbbra is hozzájárul a humanitárius természetű műveletekhez és a lakosság közvetlen támogatását szolgáló projektekhez, különösen a szociális ágazatokat, a demokratizálódást, az emberi jogok és a jogállamiság tiszteletben tartását célzó projektekhez, amelyeket ezen intézkedések nem érintenek.
      Az Európai Unió ismételten emlékeztetni kíván arra, hogy a megfelelő intézkedéseknek az AKCS–EK partnerségi megállapodás 96. cikkének értelmében történő alkalmazása nem akadálya az ugyanezen rendelet 8. cikkében meghatározott rendelkezések szerinti politikai párbeszédnek.
      Az Európai Unió ebben a szellemben ismételten hangsúlyozni kívánja, hogy nagy fontosságot tulajdonít a jövőbeni EK–Zimbabwe együttműködésnek, és megerősíti, hogy továbbra is folytatni kívánja a két fél közötti párbeszédet olyan helyzet megteremtése felé történő előrelépés céljából a közeljövőben, amely lehetővé teszi a teljeskörű újbóli együttműködést.
      Tisztelettel:

            a Bizottság részéről

            a Tanács részéről


title: A Tanács határozata (1996. december 6.) az egyrészről az Európai Közösség, másrészről a Norvég Királyság között az Európai Gazdasági Közösség és a Norvég Királyság között létrejött megállapodás 2. jegyzőkönyvéről szóló, levélváltás formájában létrejött megállapodás megkötéséről

text:
Fontos jogi nyilatkozat

|

31996D0753

Hivatalos Lap L 345 , 31/12/1996 o. 0078 - 0078

		A Tanács határozata(1996. december 6.)az egyrészről az Európai Közösség, másrészről a Norvég Királyság között az Európai Gazdasági Közösség és a Norvég Királyság között létrejött megállapodás 2. jegyzőkönyvéről szóló, levélváltás formájában létrejött megállapodás megkötéséről(96/753/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,tekintettel a Bizottság javaslatára,mivel az Osztrák Köztársaság, a Finn Köztársaság és a Svéd Királyság Európai Unióhoz történő csatlakozásának és az Uruguayi Fordulós Megállapodás végrehajtásának figyelembevétele érdekében megkötötték az egyrészről az Európai Közösség, másrészről a Norvég Királyság között az Európai Gazdasági Közösség és a Norvég Királyság között létrejött megállapodás 2. jegyzőkönyvéről szóló, levélváltás formájában létrejött megállapodást [1];mivel a megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz egyrészről az Európai Közösség, másrészről a Norvég Királyság között az Európai Gazdasági Közösség és a Norvég Királyság között létrejött megállapodás 2. jegyzőkönyvéről szóló, levélváltás formájában létrejött megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkE határozat részletes alkalmazási szabályait a 3448/93/EK rendelet [2] 15. cikkében említett bizottság segítségével, a rendelet 16. cikkében előírt eljárással összhangban a Bizottság fogadja el.3. cikkA Tanács elnöke felhatalmazást kap, hogy kijelölje az 1. cikkben említett megállapodásnak a Közösséget jogilag kötelező aláírására jogosult személyt.Kelt Brüsszelben, 1996. december 6-án.a Tanács részérőlaz elnökD. Spring[1] HL L 171., 1973.6.27., 1. o.[2] HL L 318., 1993.12.20., 18. o.--------------------------------------------------


title: 2009/472/EK: A Tanács határozata ( 2009. április 6. ) az AKCS–EK partnerségi megállapodás 96. cikke alapján a Mauritániai Iszlám Köztársasággal folytatott konzultációs eljárás lezárásáról

text:
               19.6.2009

               HU

               Az Európai Unió Hivatalos Lapja

               L 156/26

      A TANÁCS HATÁROZATA

   (2009. április 6.)
   az AKCS–EK partnerségi megállapodás 96. cikke alapján a Mauritániai Iszlám Köztársasággal folytatott konzultációs eljárás lezárásáról
   (2009/472/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a 2000. június 23-án Cotonouban aláírt AKCS–EK partnerségi megállapodásra (a továbbiakban: AKCS–EK-megállapodás) és különösen annak 96. cikkére,
   tekintettel az AKCS–EK partnerségi megállapodás végrehajtása érdekében meghozandó intézkedésekről és követendő eljárásokról szóló, a tagállamok kormányainak a Tanács keretében ülésező képviselői közötti belső megállapodásra (1) és különösen annak 3. cikkére,
   tekintettel a Bizottság javaslatára,
   mivel:

               (1)

               Az AKCS–EK-megállapodás 9. cikkében említett lényeges elemeket megsértették.

               (2)

               Az AKCS–EK-megállapodás 96. cikke alapján 2008. október 20-án konzultációkat kezdtek az afrikai, karibi és csendes-óceáni (AKCS) országokkal és a Mauritániai Iszlám Köztársasággal, amelyek során a hatalmon lévő katonai junta képviselői nem terjesztettek elő kielégítő javaslatokat, sem kötelezettségvállalásokat. A határidő egy hónapos meghosszabbítása ellenére sem jelent meg újabb elem,

         A KÖVETKEZŐKÉPPEN HATÁROZOTT:
   1. cikk
   A Mauritániai Iszlám Köztársasággal az AKCS–EK-megállapodás 96. cikkével összhangban folytatott konzultációk lezárulnak.
   2. cikk
   A mellékletben található levélben megállapított intézkedések mint az AKCS–EK-megállapodás 96. cikke (2) bekezdésének c) pontjában említett megfelelő intézkedések elfogadásra kerülnek.
   3. cikk
   Ez a határozat az elfogadása napján lép hatályba.
   Ez a határozat 2011. április 6-ig hatályos. A határozatot rendszeresen, legalább hathavonta felülvizsgálják az Európai Unió elnöksége és a Bizottság közös nyomonkövetési missziói útján.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2009. április 6-án.

            a Tanács részéről

            az elnök

         J. POSPÍŠIL

      (1)  HL L 317., 2000.12.15., 376. o.

      MELLÉKLET
      Tisztelt Tábornok Úr!
      Az Európai Unió nagy jelentőséget tulajdonít a 2000. június 23-án Cotonouban aláírt AKCS–EK partnerségi megállapodás (a továbbiakban: AKCS–EK-megállapodás) 9. cikkében felsorolt, az emberi jogok, a demokratikus elvek és a jogállamiság tiszteletben tartására vonatkozó lényeges elemeknek, amelyekre az AKCS–EK partnerség épül.
      Ennek szellemében a 2008. augusztus 6-i katonai puccsot követően az Európai Unió haladéktalanul elítélte az államcsínyt, és több ízben felszólított a demokrácia és a 2007-ben kialakított törvényes intézményi keret tiszteletben tartására. Az AKCS–EK-megállapodás 96. cikkét alkalmazva, és figyelembe véve, hogy az államcsíny az említett megállapodás 9. cikkében felsorolt lényeges elemek súlyos megsértésének minősül, az Európai Unió politikai párbeszédet kezdeményezett a hatalmon lévő vezetőkkel, amelyet követően konzultációk kezdődtek a helyzet megvizsgálása, valamint az alkotmányos rendhez való gyors visszatérés konszenzuson alapuló lehetséges módjainak mérlegelése céljából.
      Az e konzultációkat megnyitó, 2008. október 20-án Párizsban megrendezett találkozót követően az Európai Unió nem kapott kielégítő javaslatokat a mauritániai féltől. A párbeszédre való nyitottság szellemében és a mauritániai politikai helyzet összetettségének tudatában az Európai Unió eredetileg azt javasolta, hogy a konzultációk egy egy hónapos időtartamon át maradjanak fenn, és utalt arra, hogy a mauritániai fél által egy potenciálisan kielégítő megoldás előterjesztése esetén újabb konzultációs találkozó megtartására kerülhet sor. Az Európai Unió arról is tájékoztatta az AKCS-országokat és a mauritániai felet, hogy újabb elemek hiányában a konzultáció berekesztésére és megfelelő intézkedések elfogadására kerül sor.
      Az Afrikai Unió elnökletével tartott számos találkozó alkalmával az Európai Unió – ugyanúgy, mint a Mauritániával foglalkozó nemzetközi kapcsolattartó csoportot alkotó öt nemzetközi szervezet – pontosan meghatározta a válság konszenzusos politikai megoldásának lényeges elemeit.
      A nemzetközi kapcsolattartó csoport 2009. január 28-án, az Afrikai Unió által meghatározott egyedi szankciók tényleges végrehajtását megelőző napon, valamint 2009. február 20-án ismét találkozott, hogy megállapítsa, számos válságmegoldási javaslat létezik, így többek között a hatalmon lévő vezetők javaslata, amelyet nem ítéltek kielégítőnek. A nemzetközi kapcsolattartó csoport felkérte a mauritániai feleket, hogy az Afrikai Unió elnöke közreműködésével kezdjenek átfogó nemzeti politikai párbeszédet az alkotmányos rendhez való konszenzusos visszatérés céljából.

         Az alkotmányos rendhez való visszatérést kísérő megfelelő intézkedések

      A fentiek alapján az Európai Unió a konzultációs időszak lezárásáról döntött, valamint az AKCS–EK-megállapodás 96. cikke (2) bekezdésének c) pontja alapján az alábbi megfelelő intézkedések meghozataláról határozott. A nem kielégítő jelenlegi helyzetre és az együttműködés jelentős részének már jelentkező megrekedésére figyelemmel, e megfelelő intézkedések célja az együttműködésnek az alkotmányos rendhez való konszenzusos visszatérés felé vezető út alábbi lépéseinek megfelelő, fokozatos újbóli megnyitása:

                  1.

                  A jelenlegi helyzet és az azonnali intézkedések.

                  2.

                  Konszenzusos válságmegoldás a nemzetközi közösség által javasolt lényeges elemeknek megfelelően és különösen egy átfogó és nyitott politikai párbeszéd keretében olyan választási rendszer kialakítása, amely lehetővé teszi szabad, átlátható és reprezentatív, hiteles intézmények által szervezett és egy semleges kormány égisze alatt megtartott elnökválasztás lebonyolítását.

                  3.

                  A fenti válságmegoldás tényleges és vissza nem fordítható végrehajtása.

                  4.

                  Mauritániának az alkotmányos rendhez való teljes mértékű visszatérése. E feltétel akkor teljesül, amikor törvényes államfő jut hatalomra, valamint az alkotmány hatályba lép, és azt tiszteletben tartják.

            1.   A jelenlegi helyzet és az azonnali intézkedések
      Az alábbi intézkedések kerülnek elfogadásra. Az együttműködéssel kapcsolatos korlátozó intézkedések nem érintik sem a humanitárius segélyeket, sem a közvetlenül a mauritániai lakosságnak és a civil társadalomnak nyújtott támogatást.
      Az AKCS–EK-megállapodás 8. cikke alapján előirányzott politikai párbeszéd valamennyi mauritániai féllel az AKCS–EK-megállapodás VII. mellékletének 2. cikke (5) bekezdésében meghatározott megfelelő intézkedésekkel párhuzamosan fennmarad. E párbeszéd lefolytatására a Mauritániával foglalkozó nemzetközi kapcsolattartó csoporttal való koordinációban kerül sor, és amint az alkotmányos rendhez való visszatéréssel kapcsolatban konszenzusos megoldást fogadnak el, a párbeszéd intenzívebbé válhat.

                  A.

                  A folyamatban lévő projekteknek és a 10. EFA nemzeti indikatív programjának a végrehajtása – a fent említett kivételek és módosítások mellett – továbbra is szünetel az együttműködésnek az alábbi feltételek teljesülése esetén történő fokozatos újrakezdéséig.

                  B.

                  Az Európai Bizottság fenntartja azon jogát, hogy azonnali hatállyal átvegye az EFA nemzeti programengedélyezőjének szerepét.

                  C.

                  A fejlemények és a de facto, de nem de iure hatalmon lévő hatóságok által végrehajtott ágazati politikai döntések nyomon követésének a még folyamatban lévő együttműködésre gyakorolt hatása mértékében, valamint az együttműködésnek a nemzetközi közösség számára elfogadható válságmegoldást követően történő esetleges újrakezdése reményében a Bizottság szolgálatai technikai szinten továbbra is részt vesznek a Mauritániában folytatott ágazati politikai párbeszédben anélkül, hogy ez a párbeszéd a 2008. augusztus 6-i államcsíny következtében hatalomra került vezetés legitimitásának elismerését jelentené.

                  D.

                  A folyamatban lévő szerződésekhez kapcsolódó kifizetéseket a vonatkozó finanszírozási határozatoknak megfelelően teljesítik. Ez a következő projektekre terjed ki:

                              —

                              a Rosso–Boghé és a Kaedi–Gouaraye közötti út, valamint a közlekedési minisztériumnak nyújtott technikai segítség,

                              —

                              az „Adrar-oázis helyreállítása” projekt: a folyamatban lévő kötelezettségvállalások lezárása,

                              —

                              vízügyi eszköz: a folyamatban lévő három szerződés folytatása,

                              —

                              energiaügyi eszköz: a folyamatban lévő szerződések folytatása,

                              —

                              a nemzeti programengedélyezőt támogató program: a program lezárásához szükséges intézkedések,

                              —

                              regionális napenergia-program: a folyamatban lévő mauritániai szerződések folytatása,

                              —

                              a civil társadalomnak nyújtott támogatási program: a kormányzással kapcsolatos tevékenységek végrehajtásának folytatása a közvetlenül az Európai Bizottság által irányított ajánlattételi felhívások keretében,

                              —

                              a nemzeti útfenntartási szervet (ENER) támogató program: szerződések folytatása kizárólag a folyamatban lévő szerződéses kötelezettségvállalások tekintetében,

                              —

                              a regionális „B” keretből finanszírozott támogatási szerződések a Szenegál folyó régiójában fekvő elárasztott területek helyreállítására,

                              —

                              a helyi hatóságoknak nyújtott támogatás (nem EFA): a városi vízgazdálkodás javítására irányuló projekt Nouakchottban, valamint a Boustilla helyi önkormányzata iskolarendszerének támogatására létrejött partnerség,

                              —

                              Zazou szennyvízkezelési projekt (nem EFA, nem kormányzati szervekkel történő társfinanszírozás).

                  E.

                  A finanszírozási megállapodásokkal összhangban a következő programokkal kapcsolatban írhatók alá új szerződések:

                              —

                              helyi ajánlattételi felhívások kiírása a „nem állami szereplők és demokrácia és emberi jogok” területén (nem EFA). Azokat az ajánlattételi felhívásokat, amelyeknek a helyi hatóságok a kedvezményezettjei, továbbra is felfüggesztik,

                              —

                              a 9. EFA regionális AKCS-eszközéből finanszírozott, a migrációs hullámok kezelésére irányuló támogatási projektek végrehajtása,

                              —

                              a „menekültek visszatérésének támogatása” projekt végrehajtása a Humanitárius Segélyek Hivatalával (ECHO) történő egyeztetés és harmonizáció mellett, feltéve, hogy egyrészt a mauritániai körülmények lehetővé teszik a végrehajtást, másrészt pedig tiszteletben tartják az előirányzott szerződéses feltételeket.

                  F.

                  A következő területeken készíthetők elő új projektek:

                              —

                              a 10. EFA regionális „B” keretének mozgósítása útján, az élelmiszerválság kezelésére szolgáló javaslat részeként, a lakosság támogatását célzó fellépést lehet programozni 2 080 000 EUR értékben, amelyet egy nemzetközi szervezet és/vagy nem kormányzati szerv hajtana végre, feltéve, hogy ezáltal sem a kormány, sem az állam vagy állami ügynökségek nem jutnak közvetlen támogatáshoz,

                              —

                              az új „élelmiszereszköz” és az „élelmezésbiztonság” tematikus költségvetési tételek keretében Mauritániának elkülönített keret programozása olyan mezőgazdasági támogatási programokon keresztül, amelyeket nemzetközi szervezetek és/vagy nem kormányzati szervezetek hajtanak végre,

                              —

                              a 10. EFA nemzeti indikatív programja 40 millió EUR-s indikatív összeget irányzott elő általános költségvetés-támogatásra. Ez a projekt nem készíthető elő addig, amíg az alkotmányos rendhez való visszatérés a 4. pontban leírtak szerint teljes mértékben meg nem valósul, és amíg az ilyen típusú programok végrehajtására vonatkozó általános támogathatósági feltételek nem teljesülnek,

                              —

                              a program indikatív összege azonnali hatállyal 25 millió EUR-ra csökken. Az elkülönített 15 millió EUR-ból 10 millió EUR-t tartalékba helyeznek a válság nemzetközi közösség elvárásainak megfelelő alkotmányos megoldása keretében tartandó esetleges választások támogatásához. A fennmaradó 5 millió EUR-t többek között a 2008. augusztus 6-i államcsíny következtében kialakuló válság nyomán fellépő esetleges humanitárius válság enyhítésére tartalékolják,

                              —

                              a nemzeti indikatív programban 8 millió EUR értékben előirányzott támogatási programot a migrációs áramlások kezelésére, kivételes esetként még az együttműködés újrakezdése előtt előkészítik, a későbbiekben meghatározandó célok és prioritások alapján.

            2.   A konszenzusos megoldás elfogadása
      Ennek feltétele, hogy a mauritániai felekkel tényleges megállapodás jöjjön létre, a Bevezetőben, a 2. pontban leírtak szerint.

                  G.

                  Az alábbi projektek indulnak újra:

                              —

                              a nouadhiboui érckikötő: a kikötő felújításáról szóló szerződésről folytatott tárgyalások és a szerződés aláírása, amennyiben ezt a hatályos szabályozás és az ajánlattételi felhívások eredményei lehetővé teszik. Mivel e projekt végrehajtásának meg nem hosszabbítható határidejeként 2011. december 31-ét határozták meg, ténylegesen fennáll a projekt finanszírozása (45 millió EUR) elvesztésének kockázata. A Bizottság tanulmányozni fogja ezen – az idő előrehaladásával egyre nagyobb – kockázat csökkentésének valamennyi lehetőségét,

                              —

                              a hajóroncsoknak Nouadhibou kikötőjéből történő eltávolítására irányuló projekt újraprogramozása, amelyre 2008. december 31-től a STABEX alapból a 10. EFA-ba való átcsoportosítás következtében irányoztak elő forrásokat (23 millió EUR). Ha nem került volna sor államcsínyre, az erre vonatkozó szerződést 2008 vége előtt kellett volna aláírni. Az új projekt újraprogramozásának és előkészítésének eljárásai haladéktalanul elkezdődnek annak érdekében, hogy – amint a politikai helyzet megengedi (a konszenzusos megoldás elfogadása) – a lehető leghamarabb a végrehajtási szakaszba lehessen lépni,

                              —

                              a korábban felfüggesztett, helyi hatóságoknak kedvező ajánlattételi felhívások elindítása.

            3.   A válságmegoldás végrehajtása
      Ennek feltétele a válság konszenzusos megoldásának vissza nem fordítható végrehajtása a Bevezetőben, a 3. pontban leírtak szerint.

                  H.

                  Sor kerül az együttműködés kiegészítő jellegű újrakezdésére. Idetartozhatnak a következők:

                              —

                              az új választások esetleges támogatása és megfigyelése,

                              —

                              az igazságügyi támogatási program végrehajtásának folytatása,

                              —

                              a helyi önkormányzatok és szolgálataik intézményfejlesztésére irányuló európai program végrehajtása,

                              —

                              az összes olyan program és projekt végrehajtása, amelyet a 8. és 9. EFA keretében írtak alá vagy irányoztak elő, de amelyekről szerződést még nem kötöttek.

            4.   Az alkotmányos rendhez való teljes mértékű visszatérés

                  I.

                  Amennyiben Mauritánia teljes mértékben visszatér az alkotmányos rendhez, az AKCS–EK-megállapodás 96. cikke (2) bekezdése a) pontjának negyedik francia bekezdése szerint lehetőség lesz a fent felsorolt összes korlátozás feloldására. Ez lehetővé fogja tenni a 10. EFA indikatív programjának teljes végrehajtását (156 millió EUR), figyelembe véve e program esetleges módosításának szükségességét a 2008. augusztus 6-i államcsíny negatív társadalmi, gazdasági és politikai hatásainak következtében.

         A megfelelő intézkedések nyomon követése

      Az Európai Unió továbbra is szoros figyelemmel kíséri majd a mauritániai helyzet alakulását, és adott esetben támogatja a válság politikai konszenzuson alapuló megoldásának végrehajtását, amennyiben az a fent említett lényeges elemeken alapul, összhangban a nemzetközi közösség követelményeivel. E célból rendszeres nyomonkövetési missziókat szerveznek.
      Az Európai Unió a mauritániai helyzet alakulásának függvényében fenntartja a fent említett intézkedések áttekintésének és felülvizsgálatának jogát.
      Kérjük, Tábornok Úr, fogadja megkülönböztetett nagyrabecsülésünk kifejezését.

            a Bizottság részéről

         José Manuel BARROSO

            a Tanács részéről

         J. POSPÍŠIL


title: 2006/635/Euratom: A Bizottság határozata ( 2006. április 4. ) az Európai Atomenergia-közösség (Euratom) és Ukrajna Minisztertanácsa között létrejött, az atomenergia békés célú felhasználása terén való együttműködésről szóló megállapodás aláírásáról és megkötéséről

text:
               22.9.2006

               HU

               Az Európai Unió Hivatalos Lapja

               L 261/26

         A BIZOTTSÁG HATÁROZATA
   (2006. április 4.)
   az Európai Atomenergia-közösség (Euratom) és Ukrajna Minisztertanácsa között létrejött, az atomenergia békés célú felhasználása terén való együttműködésről szóló megállapodás aláírásáról és megkötéséről
   (2006/635/Euratom)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Atomenergia-közösséget létrehozó szerződésre és különösen annak 101. cikkének második bekezdésére,
   tekintettel az Európai Atomenergia-közösség (Euratom) és Ukrajna Minisztertanácsa között létrejött, az atomenergia békés felhasználása terén való együttműködésről szóló megállapodás Bizottság általi megkötésének jóváhagyásáról szóló, 2004. szeptember 24-i tanácsi határozatra (1),
   mivel:

               (1)

               Az Európai Atomenergia-közösség (Euratom) és Ukrajna Minisztertanácsa között létrejött, az atomenergia békés felhasználása terén való együttműködésről szóló megállapodást meg kell kötni.

               (2)

               A Bizottságnak ki kell jelölnie azt a személyt, aki az atomenergia békés felhasználása terén való együttműködésről szóló megállapodást az Európai Atomenergia-közösség részéről jogosult aláírni,

         A KÖVETKEZŐKÉPPEN HATÁROZOTT:
   1. cikk
   A Bizottság az Európai Atomenergia-közösség nevében megköti az Európai Atomenergia-közösség (Euratom) és Ukrajna Minisztertanácsa között létrejött, az atomenergia békés felhasználása terén való együttműködésről szóló megállapodást.
   A megállapodás szövege e határozat mellékletében található.
   2. cikk
   Felhatalmazást kap a Bizottság energiaügyért felelős tagja, illetve az általa erre a célra kijelölt személy, hogy az Európai Atomenergia-közösség (Euratom) és az Ukrán Minisztertanács között létrejött, az atomenergia békés felhasználása terén való együttműködésről szóló megállapodást az Európai Atomenergia-közösség nevében aláírja.

      Kelt Brüsszelben, 2006. április 4-én.

            a Bizottság részéről

         Andris PIEBALGS

            a Bizottság tagja

      (1)  A Hivatalos Lapban még nem jelent meg.


title: A Bizottság határozata (1987. november 17.) a közbeszerzési piacok megnyitásával foglalkozó tanácsadó Bizottság létrehozásáról szóló, 1987. május 26-i 87/305/EGK határozat módosításáról

text:
Fontos jogi nyilatkozat

|

31987D0560

Hivatalos Lap L 338 , 28/11/1987 o. 0037 - 0037 finn különkiadás fejezet 6 kötet 2 o. 0172  svéd különkiadás fejezet 6 kötet 2 o. 0172

		A Bizottság határozata(1987. november 17.)a közbeszerzési piacok megnyitásával foglalkozó tanácsadó Bizottság létrehozásáról szóló, 1987. május 26-i 87/305/EGK határozat módosításáról(87/560/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,mivel a Bizottság 87/305/EGK határozatában [1] egy, a közbeszerzési piacok megnyitásával foglalkozó tanácsadó bizottságot hozott létre, amelynek feladata, hogy segítse a közbeszerzés gazdasági, műszaki, jogi és szociális szempontjainak felmérését;mivel a bizottságot alkotó tagok számát a fent említett határozat 3. cikke eredetileg legfeljebb 24 főben határozta meg;mivel a tagok eredetileg meghatározott száma nem bizonyul elegendőnek ahhoz, hogy –különösen a közbeszerzés társadalmi dimenziójának felmérését illetően – lehetővé tegye a bizottság számára feladata eredményes ellátását, és emiatt indokolt a bizottság bővítése,A KÖVETKEZŐKÉPPEN HATÁROZOTT:1. cikk"A bizottság legfeljebb 25 tagból áll."2. cikkEz a határozat 1987. november 17-én lép hatályba.Kelt Brüsszelben, 1987. november 17-én.a Bizottság részérőlCockfieldalelnök[1] HL L 152., 1987.6.12., 32. o.--------------------------------------------------


Fontos jogi nyilatkozat

|

52007BP0118(01)

1. Az Európai Parlament 2007. április 24-i határozata az Európai Munkahelyi Biztonsági és Egészségvédelmi Ügynökség 2005-ös pénzügyi évre vonatkozó költségvetésének végrehajtása alóli mentesítésről (C6-0392/2006 - 2006/2159(DEC))

Hivatalos Lap 074 E , 20/03/2008 o. 0214 - 0215

		1.Az Európai Parlament 2007. április 24-i határozata az Európai Munkahelyi Biztonsági és Egészségvédelmi Ügynökség 2005-ös pénzügyi évre vonatkozó költségvetésének végrehajtása alóli mentesítésről (C6-0392/2006 - 2006/2159(DEC))Az Európai Parlament,- tekintettel az Európai Munkahelyi Biztonsági és Egészségvédelmi Ügynökség 2005-ös pénzügyi évre vonatkozó végleges éves beszámolójára [1],- tekintettel a Számvevőszéknek az Európai Munkahelyi Biztonsági és Egészségvédelmi Ügynökség 2005-ös pénzügyi évre vonatkozó végleges éves beszámolójáról szóló éves jelentésére, az Ügynökség válaszaival együtt [2],- tekintettel a Tanács 2007. február 27-i ajánlására (5711/2007 - C6-0080/2007),- tekintettel az EK-Szerződésre és különösen annak 276. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [3], és különösen annak 185. cikkére,- tekintettel az Európai Munkahelyi Biztonsági és Egészségvédelmi Ügynökséget létrehozó 1994. július 18-i 2062/94/EK tanácsi rendeletre [4], és különösen annak 14. cikkére,- tekintettel az 1605/2002/EK, Euratom tanácsi rendelet [5] 185. cikkében említett szervezetek számára készült költségvetési keretrendeletet létrehozó 2002. november 19-i 2343/2002/EK, Euratom bizottsági rendeletre, és különösen annak 94. cikkére,- tekintettel eljárási szabályzata 71. cikkére, valamint V. mellékletére,- tekintettel a Költségvetési Ellenőrző Bizottság jelentésére, és a Foglalkoztatási és Szociális Bizottság véleményére (A6-0105/2007),1. mentesítést ad az Európai Munkahelyi Biztonsági és Egészségvédelmi Ügynökség igazgatójának a 2005-ös pénzügyi évére szóló költségvetés végrehajtására vonatkozóan;2. észrevételeit a csatolt állásfoglalásban foglalja össze;3. utasítja elnökét, hogy továbbítsa ezt a határozatot, valamint annak szerves részét képező állásfoglalást az Európai Munkahelyi Biztonsági és Egészségvédelmi Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételről (L sorozat).[1] HL C 266., 2006.10.31., 19. o.[2] HL C 312., 2006.12.19., 24. o.[3] HL L 248., 2002.9.16., 1. o. Az 1995/2006/EK, Euratom rendelettel módosított rendelet. (HL L 390., 2006.12.30., 1. o.)[4] HL L 216., 1994.8.20., 1. o. A legutóbb az 1112/2005/EK rendelettel (HL L 184., 2005.7.15., 5. o.) módosított rendelet.[5] HL L 357., 2002.12.31., 72. o.--------------------------------------------------


title: 2005/400/EK, Euratom: A Tanács határozata (2005. május 23.) az Európai Gazdasági és Szociális Bizottság egy észt tagjának kinevezéséről

text:
               28.5.2005

               HU

               Az Európai Unió Hivatalos Lapja

               L 135/20

      A TANÁCS HATÁROZATA

   (2005. május 23.)
   az Európai Gazdasági és Szociális Bizottság egy észt tagjának kinevezéséről
   (2005/400/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 259. cikkére,
   tekintettel az Európai Atomenergia-közösséget létrehozó szerződésre és különösen annak 167. cikkére,
   tekintettel a Gazdasági és Szociális Bizottság tagjainak a 2002. szeptember 21-től 2006. szeptember 20-ig terjedő időszakra vonatkozó kinevezéséről szóló, 2002. szeptember 17-i 2002/758/EK, Euratom tanácsi határozatra (1),
   tekintettel az észt kormány által benyújtott jelölésre,
   tekintettel a Bizottság véleményére,
   mivel:
   Kalev KREEGIPUU lemondását követően az Európai Gazdasági és Szociális Bizottság egyik tagsági helye betöltetlen maradt, és erről a Tanácsot 2004. szeptember 3-án tájékoztatták,
   A KÖVETKEZŐKÉPPEN HATÁROZOTT:
   Egyetlen cikk
   A Tanács Kalev KREEGIPUU helyére és hivatali idejének fennmaradó részére, azaz 2006. szeptember 20-ig Kaul NURM-ot nevezi ki az Európai Gazdasági és Szociális Bizottság tagjává.

      Kelt Brüsszelben, 2005. május 23-án.

            a Tanács részéről

            az elnök

         J.-L. SCHILTZ

      (1)  HL L 253., 2002.9.21., 9. o.